|  |
| --- |
| **Objekta higiēniskais novērtējums** |
| Jelgavā |

|  |
| --- |
| 26.05.2023 |

|  |
| --- |
| 1. **Objekta nosaukums:** Bērnu nometnes
 |
| 1. **Objekta īpašnieks:** Biedrība „333 Sports Management”, reģistrācijas Nr.40008222120, "Sila Priedes", Ropažu pagasts, Ropažu novads, LV-2133
 |
| 1. **Objekta adrese:** “Priednieki”, Atpūta, Svētes pagasts, Jelgavas novads, LV-3008
 |
| 1. **Novērtēšanu veica:** 24.05.2023. Vides veselības analītiķe Līga Ābolkalna
 |
| 1. **Novērtēšanā piedalījās:** Objekta pārstāve Nellija Štolcermane
 |
| 1. **Konstatēts:** Atpūtas kompleksa „Priednieki”, Atpūtā, Svētes pagastā, Jelgavas novadā telpās un teritorijā plāno organizēt dienas un diennakts bērnu nometnes.

**6.1. Vispārīgās ziņas par objektu/ objekta raksturojums** Objekta higiēniskais novērtējums veikts sakarā ar saņemto iesniegumu, lai novērtētu atpūtas kompleksa „Priednieki” telpu un teritorijas gatavību nometņu uzņemšanai. Teritorija ir zonēta: saimniecības, rotaļu un atpūtas zonas. Nometņu programmu īstenošanai ir nepieciešamās nodarbību telpas. Nometnes dalībnieku izmitināšana paredzēta divās vienstāvu mājiņās. Pirmajā mājiņā 6 guļvietas un sanitārais mezgls (1 klozetpods, 1 izlietne, 1 vanna). Otrajā mājiņā ir 8 guļvietas, iespēja izmantot blakus esošās tualetes un dušas. Nodarbībām nodrošināta atsevišķa mājiņa. Nometnes dalībnieki nodrošinās savu gultas veļu un dvieļus. Sanitārās ierīces ir pietiekošā daudzumā un darba kārtībā. Visas telpas ir apmierinošā sanitāri – tehniskā stāvoklī. Tualetēs ir tualetes papīrs, šķidrās ziepes un roku susināšanas līdzekļi. Mazgāšanas un dezinfekcijas līdzekļi ir pietiekošā daudzumā. Uzkopšanas inventāra glabāšanai paredzēta atsevišķa vieta (skapis). Telpu uzkopšanu veiks nometnes vadītāji. Medicīniskos pakalpojumus nodrošinās Liene Akmene, ārstniecības personas identifikators 79220037516, apliecības derīguma termiņš līdz 08.03.2028. Ēdināšanas pakalpojumus nodrošinās ārpakalpojumu sniedzēji un tiks organizēta terasē, kur izvietoti ēdamgaldi. Nometnes dalībniekiem tiks nodrošināts VENDEN fasētais dzeramais ūdens. **6.2. Iekštelpu virsmu apdare** Telpu apdarei un aprīkojumam izmantoti telpu funkcijai atbilstoši materiāli: grīdas ir stabilas, nav slidenas. Tualetes telpas sienu un grīdu apdarei ir izmantoti materiāli, kas paredzēti mitrai uzkopšanai un dezinfekcijai. **6.3. Apgaismojums** Telpas apgaismojums: dabīgais un mākslīgais. Vizuāli apgaismojums ir pietiekošs.**6.4. Siltumapgāde**  Autonoma – malkas apkure. Siltā ūdens apgāde – boileri. **6.5. Gaisa apmaiņa**  Visās telpās ir nodrošināta dabiskā ventilācija caur logiem.**6.6. Ūdens apgāde** No artēziskā urbuma. Dzeramā ūdens kvalitāte novērtēta pēc pārtikas drošības, dzīvnieku veselības un vides zinātniskā institūta diagnostikas centra „BIOR” 19.04.2023. testēšanas pārskata Nr. PV-2023-P-23984.01 un tas atbilst noteikumu prasībām.**6.7. Kanalizācijas sistēma** Autonoma – kanalizācijas grodi. **6.8. Teritorijas labiekārtošana** Teritorija ir sakopta, labiekārtota un dalībniekiem droša. **6.9. Vides pieejamība** Netika vērtēta.**6.10.Riska faktoru novērtēšana un cita informācija** Nav sadzīves atkritumu konteinera. Teritorijā dīķis (peldvieta), kuram nav novērtēta ūdens kvalitāte. |
| 7. **Slēdziens** Objekts „Bērnu nometnes” atpūtas kompleksa “Priednieki” telpās un teritorijā, Atpūtā, Svētes pagastā, Jelgavas novadā, atbilst higiēnas prasībām. |
| 1. **Rekomendējamie pasākumi**

 Nodrošināt atkritumu uzglabāšanu speciāli šim nolūkam paredzētos polietilēna maisos, kuri tiek aizsieti un nogādāti sadzīves atkritumu uzglabāšanas vietās. Nometnes organizēt saskaņā ar 01.09.2009. MK noteikumiem Nr.981 ,,Bērnu nometņu organizēšanas un darbības kārtība” un Valsts izglītības satura centra „Vadlīnijas piesardzības pasākumiem bērnu nometņu organizētājiem” prasībām.  Nodrošināt bērnu veselībai drošu vidi un ievērot tiesību aktu prasības atbilstoši epidemioloģiskās situācijas attīstībai valstī. |

|  |  |
| --- | --- |
| Sabiedrības veselības departamentaZemgales kontroles nodaļas vadītājas p.i. | Dace Šulce |

|  |
| --- |
| Līga Ābolkalna, 25633189 |
| liga.abolkalna@vi.gov.lv  |